REŠITVE Cankar: Bobi

1.

Glavni književni osebi sta Peter in Mihče, ki v okvirni zgodbi nastopita kot prijatelja, v vloženi zgodbi pa kot sošolca.

 **Peter** izhaja iz revne družine in je na sestro ter starše navezan. Je občutljiv, vendar naiven. Živi v velikem pričakovanju in težko sprejme veliko razočaranje. Ima občutek manjvrednosti, zato je nesamozavesten in ponižen.

**Mihče** živi v bogati družini, čuti se vzvišenega, njegovo ravnanje je krivično in nemoralno. Kot sošolec je sošolca prizadel v dno duše.

**Oče** je trd človek, pokončen, a vdan v usodo. **Mati** je žalostna, nesrečna. Oba sta navajena na revščino. Njun odnos ni nič kaj nežen, prijazen.

Petrova sestra **Francka** je mlajša od njega in ga ima rada ter od njega pričakuje pomoč.

**Gospodinja** je vestna in delovna, pozorna, a brezčutna.

2.

Kraji dogajanja so Ljubljana, Petrov dom, Mihčetov dom, cerkev, gozd, senožet.

Petrov dom je skromen, majhen (Petrove sestre so spale na tleh). Mihčetov dom je hiša, bela in visoka, z velikimi in malimi vrati ter z gosposkim vrtom.

3.

Pisatelj je postavil dogajanje ob cerkveni praznik: Vzbudilo ga je glasno zvonjenje; potrkavalo in zvonilo je od fare in od podružnic … cerkev je bila že natlačena.

4.

Pri Petru so bili kajžarji, siromaki. Številna družina je živela v majhnih prostorih, bili so lačni in tudi obleke niso imeli. Peter je obuval stare Mihčetove škornje. Svoje revščine so se zavedali: Bolje ne bo, ne z molitvijo ne s kletvijo; drugim bob in špehovko – nam kamen; tako je pač zapisano!

5.

Peter se je odpravil od doma poln pričakovanja, da se bo sam najedel in da bo tudi domov prinesel največji bob.

6.

Po maši je Peter pričakoval, da ga bo Mihče povabil k njim na kosilo, a Mihče se je sam odpeljal z očetom. Petrovo razočaranje je bilo veliko, počutil se je ponižanega, a je še vseeno upal.

7.

Bilo mu je hudo, vendar se je vseeno odpravil proti Mihčevemu domu. V njem je bilo preveliko pričakovanje. Želel je, da bi dobil, kar mu je Mihče obljubil.

8.

Vrh dogajanja je, ko je Mihče ugledal Petra in mu vrgel bob.

Mihče je bil razposajen in vsi so se smejali. Peter je stal in strmel, bil je osramočen. Ponižno se je umaknil na cesto, v klanec, nazaj v svoj revni dom.

9. Če bi bil jaz:

- eden od povabljenih, bi …

- Mihčev oče, bi …

- eden od služabnikov, bi …

- Peter, bi …

10.

Doma Peter ne prizna, da so ga ljudje prizadeli. Boli ga krivica, ne lakota. Tega ne pove, ker ve, da bi bilo hudo tudi vsem njegovim.

**Dopolni preglednico in jo prepiši v zvezek.**

|  |  |  |
| --- | --- | --- |
| PESNIŠTVO aliPOEZIJA | PRIPOVEDNIŠTVO aliPROZA | DRAMATIKA |
| ZBIRKA | POVEST | ROMAN | ČRTICA | DRAMA | KOMEDIJA |
| pesniška zbirka Erotika | Na klancuMartin Kačur | Hiša Marije PomočniceMartin Kačur | Moje življenjePodobe iz sanj | Kralj na BetajnoviHlapciPohujšanje v dolini ŠentflorjanskiLepa Vida | Za narodov blagor |